OpenLLM-France/wikimedia huggingface dataset:
# Amforíscids

Els amforíscids (Amphoriscidae) són una família d'esponges calcàries (Calcarea). Va ser descrita per Arthur Dendy, el 1983.

## Gèneres

Els següents gèneres pertanyen a la família Amphoriscidae:
* Amphoriscus (Haeckel, 1870)
* Leucilla (Haeckel, 1872)
* Paraleucilla (Dendy, 1893)

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphoriscidae Dendy, 1893. Accessed through: World Register of Marine Species at: http://marinespecies.org/aphia.php?p=taxdetails&id=131613 on 2021-03-12
# Amfitèrids

Els amfitèrids (Amphitheriidae) són una família extinta de mamífers que visqueren al Vell Món durant el Juràssic mitjà, fa aproximadament 165 milions d'anys. Se n'han trobat restes fòssils al Kirguizstan, el Marroc, el Regne Unit i Rússia. Es tracta de l'única família de l'ordre dels amfitèrides (Amphitheriida). Eren cladoteris més derivats que els driolèstides i relacionats de prop amb els peramúrids. La seva dentadura representa una etapa clau en l'evolució de les molars tribosfèniques.

## Referències

* ↑ Panciroli E; Roger B.J. Benson; Richard J. Butler (2018). «New partial dentaries of amphitheriid mammalian Palaeoxonodon ooliticus from Scotland, and posterior dentary morphology in early cladotherians». Acta Palaeontologica Polonica. DOI: 10.4202/app.00434.2017.
* ↑ Rose, 2006, p. 64 i 65.

## Bibliografia

* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Antanas Baranauskas

Antanas Baranauskas (llatí: Antonius Baranowski, polonès: Antoni Baranowski, (17 de gener de 1835 a Anykščiai – 26 de novembre de 1902) va ser un poeta, matemàtic i catòlic lituà, bisbe de Sejny. Baranauskas és conegut per ser l'autor dels šilelis Anykščių (El Bosc d'Anykščiai), un conegut poema lituà. Durant la seva vida va utilitzar diversos pseudònims, com ara AB, Bangputys, Jurksztas Smalaūsis, Jurkštas Smalaūsis i Baronas. També va escriure poesia en polonès.

## Llegat

Abans de Baranauskas, les principals llengües considerades formals de la zona eren el rus i el polonès. Baranauskas va ser un dels principals individus responsables de tornar a legitimar el lituà, i per extensió, la cultura lituana. Referint-se a Baranauskas en una conferència, el poeta lituà principis del segle xx Maironis una vegada va dir:
| « | Sense ell, potser no hi hauria un nosaltres | » |
| — Maironis |||
La Casa de Baranauskas es conserva al Parc Regional Anykščiai.

## Referències

* ↑ Subačius, Paulius «The Everyday of a bishop: Antanas Baranauskas, a Concealed Suffragan». Lietuvos etnologija, 5, 2006 [Consulta: 9 desembre 2007].
* ↑ Encyclopedia Britannica
* 1 2 Encyclopedia Wiem
* ↑ Egidijus Aleksandravičius. Giesmininko kelias (en lithuanian). Vilnius: Versus Aureus, 2003, p. 58. OCLC 60351917 [Consulta: 18 juliol 2006].
* ↑ Justinas Marcinkevičius. «Štai kas yra mes». A: Tekančios upės vienybė (en lithuanian). Kaunas: Santara, 1995, p. 42–44. OCLC 35046901 [Consulta: 18 juliol 2006].

## Enllaços externs

* Museum de Baranauskas Arxivat 2011-07-22 a Wayback Machine. (anglès)
# Andapa

Andapa és una ciutat i comuna urbana, commune en francès, kaominina en malgaix, situada al nord-est de Madagascar, al districte d'Andapa i regió de Sava, a la província d'Antsiranana.
Està situada a una vall, la Conca d'Andapa, on la terra és molt fèrtil. Aquesta riquesa del sòl ha afavorit l'arribada de nous habitants des del segle xix, on el cultiu principal és l'arròs, mentre que d'altres productes són els fesols, els tomàquets i la vainilla. D'acord amb el cens de 2005 la població estimada de la comuna d'Andapa era de 20.460 habitants; la majoria de la població, un 88%, són agricultors, mentre que un 0,5% es dediquen a la cria de bestiar, i la indústria minera i els serveis representen per altra banda i respectivament, l'1,5% i el 10% de l'ocupació. A més d'una escola d'ensenyament elemental (PPE), la ciutat té institucions públiques i privades de nivell mitjà (CEG) i secundàries (liceu mixt). També alberga l'oficina d'administració de la Reserva especial d'Anjanaharibe-Sud, situada a uns 40 km.

## Referències

* 1 2 «La ville d'Andapa». marojejy.com. [Consulta: 26 setembre 2015].
* ↑ «DONNÉES». ILO. Cornell Uneversity, PACT Madagascar.
* ↑ «2005 population estimates for cities in Madagascar». mongabay.com.
* ↑ «Les Enfants». marojejy.com. [Consulta: 26 setembre 2015].
* ↑ «Réserve Spéciale Anjanaharibe-Sud». Madagascar National Parks. Arxivat de l'original el 2016-03-03. [Consulta: 26 setembre 2015].
# Luís Clemente Gavilán

Luís Clemente Gavilán (Sevilla, 1960) és un periodista i crític musical andalús. Llicenciat en Ciències de la Informació per la Universidad Complutense de Madrid l'abril de 1983, les primeres passes arriben amb la realització del programa radiofònic Glorieta de los Lotos durant 1976-1979, període en el qual donarà a conèixer el primer fanzine sevillà, Sopa de Ganso. Afermat en la crítica musical dirigeix 27 Puñaladas, revista amb disc elaborada entre els anys 1984 i 1988, i col·labora en Ruta 66, Rock de Lux i Efe Eme; posteriorment alterna amb revistes especialitzades en flamenc, terreny en el qual ha estat pioner a Internet. Ha col·laborat successivament des de 1988 en els diaris El Correo de Andalucía, Diario 16 Andalucía, El País de las Tentaciones, ABC i Diario de Sevilla, on va exercir de coordinador musical del suplement cultural. Ha realitzat el guió de Dame Veneno (primer premi de documentals Ciutat Vella) i és autor de Kitsch y flamenco (Lapislázuli, 2009), premi de la Crítica Nacional Flamenco Hoy. Altres publicacions són: Filigranas. Una historia de fusiones flamencas, 'La Máscara 1995, Historia del rock sevillano, Máquina del Sur 1996, Flamenco!!! De arte y ensayo, Lapislázuli, 2011.

## Referències

* ↑ «Luís Clemente Gavilán». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Tudó plumífer rogenc

El Tudó plumífer rogenc (Geophaps (plumifera) ferruginea) és una espècie de colom que es troba en les zones àrides amb spinifex de l'oest d'Austràlia Occidental. Estretament emparentat amb el tudó plumífer, ha estat considerat com una espècie independent des de fa poc per alguns autors.

## Referències

* ↑ «Rufous-bellied Spinifex-pigeon (Geophaps ferruginea)» (en anglès). Handbook of the Birds of the World Alive. [Consulta: 7 desembre 2014].
# Arenal

«Arenal» té aquests significats:

## Vegeu també

* Areny
# Lucie Vellère

Lucie Vellère (Brussel·les, 23 de desembre de 1896 - Brussel·les, 12 d'octubre de 1966) va ser una compositora belga.

## Biografia

Lucie Vellère va néixer a Brussel·les el 1896. Va començar a estudiar solfeig i piano amb el seu pare quan tenia només 6 anys. Un temps més tard va estudiar violí amb Emile Chaumont, harmonia amb Paul Miry i composició amb Joseph Jongen. Era farmacèutica de professió i va dur a terme la seva carrera musical al marge de les institucions oficials.

## Obra

Lucie Vellère va compondre centenars d'obres per a orquestra (amb solistes i sense), per a grups de cambra, peces per a cant i piano, cant i instruments, composicions per a cor i cançons per a nens. Vellère no va pertànyer a cap escola, ja que preferia tenir la llibertat de compondre utilitzant diferents formes i llenguatges i per a grups instrumentals diversos, sense centrar-se en un únic corrent estètic. Així doncs, té un estil particular que es podria qualificar de tradicional. Malgrat tot, en la seva obra es poden percebre influències de l'impressionisme. El seu llenguatge sol ser modal, tot i que utilitza passatges atonals, i, segons Patricia Adkins Chiti, "porta l'empremta d'una personalitat càlida i sensible, sense concessions a l'avantguarda".

### Llista selectiva d'obres
#### Peces orquestrals

* Nuits, suite, 1946
* Petite symphonie, 1956
* Fantasie en 3 mouvements, 1958
* La route ascendante, 1962
* Epitaphe pour un ami, 1964

#### Música de cambra

* Chanson nocturne, 1920
* Quartet per a cordes n. 3, 1951
* Sonata per a violí, 1952
* Bagatelles, 1960
* Preludi per a oboè, clarinet, trompa i fagot, 1961
* Sonata per a violí i viola, 1961
* Quartet per a cordes n. 4, 1962
* Quartet per a quatre clarinets, 1963
* Quartet per a flauta, oboè, clarinet i fagot, 1964

#### Obres per a piano sol

* Deux danses, 1930
* Promenade au bord du lac, 1949
* Préludes pour la jeunesse, 1950
* 2 sonatinas, 1960 - 1965

#### Cançons

* Harmonie lunaire, 1917
* La ronde, 1917
* Toi et moi, 1921
* O blanche fleur des airs, 1934 - Croquis, 1948
* Les cloches, 1949
* Egarement, 1952
* Les chants de l'ombre, 1964

## Premis

El 1935 Lucie Vellère va guanyar un primer premi al concurs del Comité National de Propagande de la Musique Belge. El 1957 va guanyar el premi Brabant i el primer premi al concurs del National Council of Women of the USA per la seva obra Air de Syrinx (per a cor sense acompanyament).

## Referències

* 1 2 3 4 5 «Vellère [Weiler, Lucie]» (en anglès). DOI: 10.1093/gmo/9781561592630.001.0001/omo-9781561592630-e-0002021506. [Consulta: 27 setembre 2021].
* 1 2 3 Adkins Chiti, Patricia. «Lucie Vellère». A: Las mujeres en la música. [2. ed.]. Madrid: Alianza, 1995, p. 343, 344. ISBN 84-206-8570-4.
* ↑ «classical composers (T-V), CDs, mp3s». [Consulta: 27 setembre 2021].
* ↑ «CeBeDeM | composers | VELLERE, Lucie», 10-03-2016. Arxivat de l'original el 2016-03-10. [Consulta: 27 setembre 2021].
# Somerville College (Oxford)

Somerville College és un dels col·legis més famosos de la Universitat d'Oxford, Anglaterra. La universitat té una excel·lent reputació i una excel·lent satisfacció dels estudiants entre els col·legis d'Oxford. Es troba a Woodstock Road, Oxford. Somerville és conegut per la seva atmosfera amable i liberal, una arquitectura variada i un excel·lent saló. A data de 2017, Somerville disposa d'un finançament aproximat de £73.4 milions de lliures esterlines.
El college va ser fundat l'any 1879 amb el nom de "Somerville Hall". Es diu així en honor de Mary Somerville. Inicialment el college només acceptava dona com a estudiants, fins que el 1994 es va admetre homes.
El Somerville College té una de les millors col·leccions de llibres d'Oxford. A la biblioteca hi ha actualment prop de 120.000 volums.

## Personatges associats

Per Somerville College han passat molt personatges importants com Margaret Thatcher, Indira Gandhi, Dorothy Crowfoot Hodgkin, Iris Murdoch, Marjorie Boulton, Vera Brittain, Antonia Susan Duffy, Penelope Fitzgerald, Dorothy L. Sayers, Philippa Foot, Patricia Churchland, Kathleen Kenyon, Emma Kirkby, Nicole Krauss, Helen Darbishire, Mildred K. Pope, Katharine Woolley, Rose Macaulay, Barbara Ward, Victoria Glendinning, Audrey Beecham, Bessie Charles, Lilian Jane Gould i Kay Davies.

## Enllaços externs

* Somerville College - Lloc web oficial

## Referències

* ↑ «Financial Statements of the Oxford Colleges 2016-17».
# NLP

NLP té els següents significats:
* Partit de la Lliga Nacional (del seu nom en anglès National League Party), partit polític històric d'Irlanda
* Partit Nacional Laborista (del seu nom en anglès National Labour Party), partit polític històric d'Irlanda
* Partit Nacional Liberal (Alemanya) (del seu nom en alemany Nationalliberale Partei), partit polític històric d'Alemanya
* Biblioteca Nacional de les Filipines (del seu nom en anglès National Library of the Philippines), biblioteca nacional de les Filipines
* Biblioteca Nacional de Pakistan (del seu nom en anglès National Library of Pakistan), biblioteca nacional de Pakistan
* New Line Productions, estudis cinematogràfics dels Estats Units, també coneguts com a New Line Cinema
* No Longer Polymers, inventari de números de la Comunitat Europea assignats a substàncies químiques que han deixat de tenir la consideració de polímer
* Processament de llenguatge natural (del seu nom en anglès Natural Language Processing), disciplina encarregada del tractament informàtic dels llenguatges naturals
* Programació neurolingüística (del seu nom en anglès Neuro-Linguistic Programming), conjunt de tècniques de modelatge del comportament per al creixement personal
* Programació no lineal (del seu nom en anglès Nonlinear Programming), mètode d'optimització matemàtica no restringida només a funcions lineals
# Rudolf Schmitt

Rudolf Schmitt (Wippershainf, Hessen-Kassel, Alemanya, 5 d'agost de 1830 - Radebeul, Alemanya, 18 de febrer de 1898) fou un químic alemany que, juntament amb Adolph Wilhelm Hermann Kolbe descobrir la reacció de Kolbe-Schmitt.

## Biografia

Schmitt era el segon de vuit germans fills d'un predicador. Durant la seva infància visqué en diferents poblacions i estudià secundària a Marburg. El 1853 entrà a la Universitat de Marburg on començà estudiant matemàtiques, teologia i química, però més tard es decantà per aquesta darrera. Després anà a treballar amb Hermann von Fehling a la Universitat de Stuttgart, però tornà a treballar amb Adolph Kolbe el 1857.
Pel seu treball sobre l'àcid sulfanílic rebé el seu doctorat en 1861 i pel seu treball sobre l'àcid salicílic rebé la seva habilitació en 1863. Treballà a la Universitat de Kassel i després a l'escola comercial a Nuremberg. A causa d'una explosió d'un tub de vidre ple de sulfur d'hidrogen perdé el seu ull dret el 1869. Passà la major part de la seva carrera acadèmica a la Universitat Tecnològica de Dresden, primer a un institut politècnic i el 1890 a una Escola Tècnica. Fou elegit rector de la Universitat el 1891, però hagué de renunciar a causa de la seva mala salut. Abandonà la seva feina definitivament el 1893.
# Bolxie Sànniki

Bolxie Sànniki (en rus: Большие Санники) és un poble del krai de Khabàrovsk, a Rússia, que el 2012 tenia 381 habitants.

## Referències

* ↑ Оценка численности населения по муниципальным образованиям на начало 2012 года Arxivat 2017-10-19 a Wayback Machine. (en rus).
# Antisti (metge)

Antisti (llatí: Antistius) era el nom del metge que va examinar a Juli Cèsar després del seu assassinat l'any 44 aC. Suetoni explica que Antisti va declarar que de totes les ferides que havia patit només una era mortal, la que va rebre al pit.

## Referències

* ↑ W.A.G., Antistius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 209
# Antèdon

Antèdon (grec antic: Ἀνθηδών, llatí: Anthedon) era una de les ciutats de la Lliga Beòcia, a la costa de la mar d'Eubea, al peu del Mesàpios. La menció més antiga de la ciutat es troba al Catàleg de les naus de la Ilíada.
Pausànies diu que hi havia un temple de Demèter i Core, amb estàtues de marbre blanc, un temple de Dionís amb una estàtua, les tombes dels fills d'Ifimèdia i Aloeu, a qui Apol·lo va matar i un santuari dedicat als Cabirs, amb un bosc sagrat al voltant.

## Referències

* ↑ Segons Dicearc de Messana, a 70 estadis de Calcis i 160 de Tebes.
* ↑ Homer, Ilíada II 508.
* ↑ Pausànies. Descripció de Grècia, IX, 22,5-7; IX, 26,2.
# Anibare

Anibare és un districte de Nauru (república insular d'Oceania situada a la part meridional de l'oceà Pacífic).
Està ubicat a l'est de l'illa, amb una superfície de 3,1 km² i una població de 250 habitants.

## Vegeu també

* Divisions administratives de Nauru
# Anicet Barnés i Cama

Anicet Barnés i Cama (Sant Antoni de Calonge (Baix Empordà), 1879 – 1963) va ser un músic instrumentista de fiscorn i trombó de pistons que treballava de taper.

## Biografia

Anicet Barnés va néixer el 27 de gener del 1879 a Sant Antoni de Calonge, poble del terme municipal de Calonge. Els seus pares es deien Narcís Barnés i Anna Cama. Es va casar el 18 d'octubre del 1902 a Calonge amb Caterina Carles Colls, veïna del municipi, amb qui va tenir dues filles.
Barnés treballava de taper, però ho complementava fent de músic a diverses orquestres del municipi o comarca. Entre els anys 1926 i 1931 va actuar amb l'orquestra La Lira de Palamós i, posteriorment, durant una temporada, amb la Principal de Palamós. Després de la Guerra Civil Espanyola va actuar amb el Club Jazz de Calonge un parell d'anys.
Va morir, ja vidu, a Sant Antoni de Calonge el 4 d'abril del 1963.

## Referències

* ↑ Albert Vilar Massó, "Calonge, terra de músics". Girona. 2009. pp 39
* ↑ [Llibre de naixements de l'arxiu parroquial de Sant Martí de Calonge]
* ↑ Puerto i Parramon, Jordi. Diccionari de cobles : del segle xiv al XXI. Besalú (Girona): Gisc-Garonuna, 2007. ISBN 978-84-611-7178-1.
* ↑ [Llibre d'òbits del registre civil de Calonge]
# Aplodontia

Aplodontia és un gènere de rosegadors de la família dels aplodòntids, que actualment només conté una espècie vivent, el castor de muntanya. Aquest clade se separà de la resta del grup terminal Rodentia en un punt molt primerenc de l'evolució dels rosegadors, però els seus canvis morfològics i altres adaptacions fan que no se'l pugui considerar un grup primitiu.

## Referències

* ↑ Hopkins, Samantha S. B. «Phylogeny, systematics, and evolution of hypsodonty in the Aplodontiinae (Mammalia, Rodentia, Aplodontiidae), with the description of several new species» (en anglès). Journal of Vertebrate Paleontology, 2019, pàg. e1668401. DOI: 10.1080/02724634.2019.1668401. ISSN: 0272-4634.
# Apartaments Sargazo

Els Apartaments Sargazo són uns edificis del municipi de Castelldefels (Baix Llobregat) que formen part de l'Inventari del Patrimoni Arquitectònic de Catalunya.

## Descripció

És un conjunt d'apartaments d'estiueig a la zona de la pineda immediata a la platja de Castelldefels. Composició de volums cúbics, de poca altura (dues o tres plantes). Formalment adopta elements bàsics del llenguatge de l'arquitectura del moviment modern, com les finestres horitzontals. La façana està arrebossada de color rosa. Fou un projecte del 1963 acabat el 1965.

## Referències

* 1 2 «Apartaments Sargazo». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 abril 2015].

## Enllaços externs

* Apartaments Sargazo Arxivat 2010-06-21 a Wayback Machine., fitxa del catàleg de l'Ajuntament
# Arjun Appadurai

Arjun Appadurai (Bombai, Índia, 1949) és un antropòleg indi, Catedràtic de Mitjans, Cultura i Comunicació de la Universitat de Nova York. Al llarg de la seva extensa carrera acadèmica ha ensenyat i investigat a les universitats de Yale, Chicago, Pennsilvània i The New School for Social Research, i ha viatjat com a professor visitant a universitats d'arreu del món, com l'École des Hautes Études en Sciences Sociales de París. Actualment, a més de la seva càtedra a la Universitat de Nova York, té càrrecs honorífics a Yale i a The New School for Social Research. És un intel·lectual de referència en la reflexió sobre la globalització i els seus efectes socials i culturals. Les seves publicacions en aquest àmbit han marcat un punt d'inflexió en el coneixement de les transformacions de les societats en la modernitat avançada. Destaquen els seus llibres La modernidad desbordada. Dimensiones culturales de la globalización (Fondo de Cultura Económica, 2001) i El rechazo de las minorías. Ensayo sobre la geografía de la furia (Tusquets, 2007). És president de “PUKAR” (Partners for Urban Knowledge, Action, and Research), un col·lectiu d'investigadors independents radicat a Bombai que pretén fer dels seus estudis sobre urbanització i globalització una eina de transformació i intervenció social.

## Referències

* ↑ «Arjun Appadurai». web. Centre de Cultura Contemporània de Barcelona (CC-BY-SA via OTRS). [Consulta: 10 abril 2016].
# Archibald Campbell

Archibald Campbell és el nom de:
* Archibald Campbell de Lochawe (mort abans de 1394), escocès mira atentament
* Archibald Campbell, 2n Earl d'Argyll (mort 1513), Lord Canceller d'Escòcia
* Archibald Campbell, 4t Earl d'Argyll (c. 1507–1558), escocès noble i polític
* Archibald Campbell, 5è Earl d'Argyll (1532/7–1573), polític escocès
* Archibald Campbell, 7è Earl d'Argyll (c. 1575–1638), polític escocès i dirigent militar
* Archibald Campbell, 1er Marquès d'Argyll (1607–1661)
* Archibald Campbell, 9è Earl d'Argyll (1629–1685), par escocès
* Archibald Campbell, 1er Duc d'Argyll (1658–1703), par escocès
* Archibald Campbell, 3r Duc d'Argyll (1682–1761), escocès noble, polític, advocat, home de negocis i soldat
* Archibald Campbell (filòsof) (1691–1756), filòsof moral escocès
* Archibald Campbell (diputat) (mort 1838), diputat per Blythswood, per Perth Burghs, 1818–1820, i Glasgow Burghs, 1806–1809 i 1820–1831
* Archibald Campbell (satíric) (fl. 1767), un satíric escocès
* Archibald Campbell (bisbe) (mort 1744), escocès, bisbes Episcopal d'Aberdeen
* Archibald Campbell, 1er Baronet (1769–1843), governador i soldat escocès de Nova Brunswick
* Archibald Campbell, 2n Baronet (1769–1846), advocat i jutge escocès
* Archibald Campbell (oficial de l'Exèrcit britànic nascut el 1739) (1739–1791), soldat de la Guerra Revolucionaria Americana
* Archibald Campbell (oficial de l'Exèrcit britànic nascut el 1774) (1774–1838), Major general de l'exèrcit britànic i Tinent governador de Jersey
* Archibald Campbell (polític de Nova York) (1779–1856), polític de Nova York
* Archibald Campbell (notari) (1790–1862), senyor i notari al Baix Canadà
* Arthur Campbell (doctor) (1805–1874), o Archibald Campbell, Superintendent sanitari de Darjeeling
* Archibald Campbell (mort 1868) (1809–1868), anteriorment Archibald Douglas de Mains
* Archibald Campbell (jugador de cricket) (1822–1887), jugador anglès de cricket
* Archibald Campbell, 1er Baró Blythswood (1835–1908), polític conservador escocès, diputat per Renfrewshire
* Sir Archibald Islay Campbell, 3r Baronet, diputat per Argyllshire, 1851–1857
* Archibald Campbell (polític canadenc) (1845–1913), Parlamentari canadenc
* Archibald McIntyre Campbell (1851–?), membre de la legislatura de Manitoba
* Archibald James Campbell (1853–1929), ornitòleg australià
* Archibald Campbell (polític de Nova Zelanda) (1874–1955), polític de Nova Zelanda
* Archibald Campbell (polític australià) (1834–1903), polític de Nova Gal·les del Sud
* Archibald George Campbell (1880–1954), ornitòleg australià
* Archibald Campbell (polític d'Alberta) (1862–1943), Membre de la legislatura d'Alberta
* Archibald Campbell (polític de Wisconsin), membre del senat estatal de Wisconsin
* A. Y. G. Campbell (1872–1957), funcionari indi
* A. Y. Campbell (1885–1958), erudit clàssic
# Appleton (Minnesota)

Appleton és una població dels Estats Units a l'estat de Minnesota. Segons el cens del 2000 tenia 2.871 habitants.

## Demografia

Segons el cens del 2000, Appleton tenia 2.871 habitants, 729 habitatges, i 376 famílies. La densitat de població era de 557 habitants per km².
Dels 729 habitatges en un 23,5% hi vivien nens de menys de 18 anys, en un 40,1% hi vivien parelles casades, en un 8,6% dones solteres, i en un 48,4% no eren unitats familiars. En el 45,5% dels habitatges hi vivien persones soles el 27,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,82.
Per edats la població es repartia de la següent manera: un 12,1% tenia menys de 18 anys, un 9,2% entre 18 i 24, un 42,7% entre 25 i 44, un 19,9% de 45 a 60 i un 16,2% 65 anys o més.
L'edat mediana era de 39 anys. Per cada 100 dones de 18 o més anys hi havia 266,9 homes.
La renda mediana per habitatge era de 25.950 $ i la renda mediana per família de 40.313 $. Els homes tenien una renda mediana de 26.991 $ mentre que les dones 20.991 $. La renda per capita de la població era de 12.429 $. Entorn del 9,9% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Appleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Appleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].